wickkiey/tamil-wikipedia-chunked huggingface dataset:
# பூக்குழி (புதினம்)

## கதைச் சுருக்கம்

இந்தப் புதினம் தென்னிந்தியாவின் தமிழ்நாட்டின் காட்டுப்பட்டியில் நடைபெறும் வகையில் அமைக்கப்பட்டுள்ளது. புதிதாகத் திருமணமான குமரேசன் மற்றும் சரோஜா, கிராமத்தின் ஒரு பாறையில் இருக்கும் குமரேசன் வீட்டிற்குப் பேருந்தில் வருகிறார்கள்.தோளூரில் உள்ள சரோஜா வீட்டை விட்டு வெளியேறிய பிறகு இருவரும் சாதி மறுப்புத் திருமணம் செய்துகொள்கின்றனர். சரோஜாவின் வேறு ஜாதி யாருக்கும் தெரியாது என்று குமரேசன் நம்புகிறார்.அவர்கள் வீட்டை அடைந்ததும், குமரேசனின் தாயார் மாராயி, தன் மகன் சரோஜாவை மணந்ததால் அவரைச் சபிக்கிறாள். புது மணப்பெண்ணைப் பார்க்கவும், திருமணத்தைப் பற்றி கிண்டல் செய்யவும் வீட்டிற்குத் திரண்டு வரும் பல கிராமவாசிகளின் கவனத்தை அவளது தோற்றம் ஈர்க்கிறது. சரோஜாவின் நிறத்தினால் அவர் வேறு சாதியினர் தான் என அந்த ஊர் மக்கள் நம்புகின்றனர்.  
நாட்கள் செல்லச் செல்ல, சரோஜா அவரது அத்தை மாராயியின் அவமானங்களையும், கிராமத்து மக்களின் கேள்விகளையும் அவளது சாதியைப் பற்றிய கருத்துக்களையும் எதிர்கொள்ள வேண்டியிருக்கிறது. குமரேசனின் தாத்தா, பாட்டியிடம் அவர்கள் சென்றபோது குடும்பத்திற்கு அவப்பெயரை ஏற்படுத்தியதாகக் கூறி அவரைத் தாக்குகிறார்கள். இவர்களின் சந்திப்பு பற்றி சரோஜா நினைவு கூறுகிறார். அதில் சரோஜாவின் பக்கத்து வீட்டுக்காரார் பாய் என்பவரின் வீட்டிற்கு சோடா பாட்டில் கொடுக்க வருகையில் இவர்கள் இருவரும் சந்தித்துள்ளனர்.இவர்களின் காதலுக்கு வீட்டினர் எதிர்ப்பு தெரிவிப்பார்கள் எனும் காரணத்தினால் இவர்கள் வீட்டை விட்டு வெளியேறி திருமணம் செய்துகொள்கின்றனர்.  
அவர்களின் ஊர் பஞ்சாயத்தில் இந்த இருவரையும் ஊரை விட்டு தள்ளி வைப்பதாக முடிவெடிக்கின்றனர். இவர்களது தூரத்து உறவினரிடம் இருந்து பூப்புனித நீராட்டு விழாவில் கலந்துகொள்ள அழைப்பு வருகிறது. குமரேசன், சோடாபாட்டில் விற்பனை மூலம் வாழ்வில் முன்னேற முயற்சிக்கிறார்.சரோஜாவை தன்னுடன் விரிச்சிபாளையத்திற்கு அழைத்துச் செல்கிறார், அங்கு அவர் நண்பர்களிடமிருந்து திரட்டப்பட்ட பணத்தில் ஒரு கடையைத் திறக்கிறார். தட்டு நிறைய பரிசுப் பொருட்களுடன் விழாவிற்குச் செல்ல கருதுகிறார். ஊர் மக்களுடன் சேர்ந்து செல்வதைத் தவிர்த்து நேரடியாகக் கோவிலுக்கே செல்கிறார். ஆனால், அங்கு அவார்து மாமாவால் அவமானப்படுத்தப்படுகிறார், உடனடியாக வெளியேறும்படி கட்டாயப்படுத்தப்படுகிறார்.  
வீட்டிற்குத் திரும்பிய குமரேசன், சரோஜா கர்ப்பமாக இருப்பதை அறிகிறார். குழந்தைக்காகவாவது தன்னுடன் இந்தக் கிராமத்தை விட்டு வெறியேறுவார் என சரோஜா நம்புகிறார். கடைக்குச் சென்று இரு நாட்களுக்குப் பின் வருவதாக குமரேசன் கூறுகிறார். ஆனால், எவ்வளவு நேரம் ஆனாலும் இரவு வீடு திரும்புமாறு சரோஜா அவரை வற்புறுத்துகிறார்.அன்றிரவு, சரோஜா மலம் கழிப்பதற்காக பாறையின் அருகே உள்ள புதர்களுக்குச் செல்கிறாள், குமரேசன் இல்லாத நேரத்தில் மாராயி மற்ற கிராமவாசிகளுடன் சேர்ந்து அவளைக் கொல்ல சதி செய்வதைக் கேட்கிறாள். பிடிபடக் கூடாது என்று தீர்மானித்து, புதர்ச் செடிகளுக்குள் தன்னை மறைத்துக் கொள்கிறாள். அவள் எங்கிருக்கிறாள் என்பதை ஊர் மக்கள் உணர்ந்ததும், அனைத்துப் பக்கங்களிலிருந்தும் புதர்களைக் கொளுத்திவிடுகிறார்கள்.
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - இரண்டாம் காலாண்டு 2023

சிறப்பு மாதம் போன்று, சிறப்புக் காலாண்டு.  
தொடர்ச்சியான 3 மாதங்களில் ஒரு குறிப்பிட்ட வகைக் கட்டுரைகளை செம்மைப்படுத்துவதற்கான திட்டம்.
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - இரண்டாம் காலாண்டு 2023

## நோக்கம்

2017 ஆம் ஆண்டில் தமிழக ஆசிரியர்கள் தொடங்கிய கட்டுரைகளைத் திருத்தி, செம்மைப்படுத்துதல்.  
**முதன்மைத் திட்டம்:** விக்கிப்பீடியா:தமிழக ஆசிரியர்கள் விக்கிப்பீடியா பங்களிப்புத் திட்டம்/துப்புரவு/2023
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - இரண்டாம் காலாண்டு 2023

## மாதங்கள்/ நாட்கள்

ஏப்ரல் 1, 2023 முதல் சூன் 30, 2023 வரை (மூன்று மாதங்கள்)
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - இரண்டாம் காலாண்டு 2023

## இலக்கு

- மொத்தமாக 1,092 கட்டுரைகளை செம்மைப்படுத்த வேண்டும்.  
| செம்மைப்படுத்தப்பட வேண்டிய கட்டுரைகள் (முடிவு) |  |  |  |
| --- | --- | --- | --- |
| ஏப்ரல் | align= 2,238 | align= 448 | align= 1,790 |
| மே | align= 1,790 | align= 358 | align= 1,432 |
| சூன் | align= 1,432 | align= 286 | align= 1,146 |
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - இரண்டாம் காலாண்டு 2023

## நினைவுப் பரிசு

இந்தத் திட்டத்தில் இணைந்து, 25 கட்டுரைகளைச் செம்மைப்படுத்தும் 25 பயனர்களுக்கு நினைவுப் பரிசு வழங்கப்படும்.  
நினைவுப் பரிசாக முதுகில் அணியத்தக்க 'பயணியர் பை' (Backpack) வழங்கப்படும்.
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - இரண்டாம் காலாண்டு 2023

## வழிகாட்டல்

### பொதுவானவை

1. கலைக்களஞ்சியம் அல்லாத கட்டுரைகளை நீக்கப் பரிந்துரைக்கலாம்.
1. தானியங்கித் தமிழாக்கக் கட்டுரைகளை நீக்கப் பரிந்துரைக்கலாம்.
1. கட்டுரைகளை ஒருங்கிணைக்க வார்ப்புரு இட்டுவிட்டால், துப்புரவு முடிந்ததாகக் கருதலாம்.
1. துப்புரவு முடிந்துவிட்டதாகக் கருதினால், **துப்புரவு முடிந்த** ---- மாவட்ட ஆசிரியர்கள் தொடங்கிய கட்டுரைகள் எனும் பகுப்பாக **மாற்ற வேண்டும்.** (உ.ம் : <code></code> என்பதனை <code></code> என மாற்ற வேண்டும்) தரவுகளைக் கொண்டிருப்பதற்காக இந்த வேண்டுகோள்.
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - இரண்டாம் காலாண்டு 2023

## வழிகாட்டல்

### குறைந்தபட்ச செம்மையாக்கம்

1. குறைந்தது 5 முழுமையான தகவல்களைக் கொண்டிருக்க வேண்டும்.
1. கலைக்களஞ்சியத்திற்குரிய நடையில் அறிமுகம் இருத்தல் வேண்டும்.
1. குறைந்தது ஒரு மேற்கோள் இருக்க வேண்டும். அது முறையாக காட்டப்படல் வேண்டும்.
1. குறைந்தது ஒரு பகுப்பாவது இணைக்கப்பட்டிருத்தல் வேண்டும். பொருத்தமான பகுப்பை, இயன்றளவு துல்லியமானதை இடவேண்டும்.
1. சிவப்பிணைப்புகளை நீக்க வேண்டும்.
1. கட்டுரைத் தலைப்பை விக்கித் தரவில் இற்றை செய்யவேண்டும்.
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - இரண்டாம் காலாண்டு 2023

## செயலாக்கம்

செம்மைப்படுத்தப்பட வேண்டிய அனைத்துக் கட்டுரைகளும் அகர வரிசையில் **இந்த இணைப்பில்** தரப்பட்டன.  
அகர வரிசையில் பட்டியலிடப்பட்ட அட்டவணைகளில் அவரவரின் பங்களிப்பை ஒவ்வொரு கட்டுரைக்கும் பதிவுசெய்யுமாறு பயனர்கள் கேட்டுக்கொள்ளப்பட்டனர்.
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - இரண்டாம் காலாண்டு 2023

## பங்களிப்பாளர்கள்

1. பாலசுப்ரமணியன்
1. கு. அருளரசன்
1. Sridhar G
1. கி.மூர்த்தி
1. மா. செல்வசிவகுருநாதன் (பேச்சு) 04:50, 3 ஏப்ரல் 2023 (UTC)
1. சத்திரத்தான்
1. சுப. இராஜசேகர்
1. சா. அருணாசலம்
1. மகாலிங்கம் இரெத்தினவேலு
1. தியாகு கணேஷ்
1. --பிரயாணி (பேச்சு) 14:41, 27 ஏப்ரல் 2023 (UTC)
1. வசந்தலட்சுமி
1. சத்தியராஜ்
1. உலோ.செந்தமிழ்க்கோதை (பேச்சு) 05:31, 1 மே 2023 (UTC)
1. Booradleyp1
1. தாமோதரன் (பேச்சு) 03:44, 5 மே 2023 (UTC)
1. எஸ். பி. கிருஷ்ணமூர்த்தி (பேச்சு) 15.25, 5 மே 2023 (UTC)
1. பயனர்:S.BATHRUNISA
1. -சகோதரன் ஜெகதீஸ்வரன் (பேச்சு)
1. <font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup>
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - இரண்டாம் காலாண்டு 2023

## ஒருங்கிணைப்பாளர்கள்

1. --மா. செல்வசிவகுருநாதன் (பேச்சு) 17:54, 18 மார்ச் 2023 (UTC)
1. <font face="Casteller" size="4">ஸ்ரீதர். ஞா</font> <sup><font face="Lucida Handwriting" color="green">(✉)</font></sup> 03:12, 26 மார்ச் 2023 (UTC)
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - இரண்டாம் காலாண்டு 2023

## புள்ளிவிவரம்

### வார இலக்குகளும், எட்டியவையும்

| ஒட்டுமொத்தமாக எட்டிய செயல்திறன் |  |  |  |  |  |  |  |  |
| --- | --- | --- | --- | --- | --- | --- | --- | --- |
| align= 1 | ஏப்ரல் 1 | ஏப்ரல் 7 | align= 112 | align= 85 | align= 75.89% | align= 112 | align= 85 | align= 75.89% |
| align= 2 | ஏப்ரல் 8 | ஏப்ரல் 14 | align= 112 | align= 115 | align= 102.68% | align= 224 | align= 200 | align= 89.29% |
| align= 3 | ஏப்ரல் 15 | ஏப்ரல் 21 | align= 112 | align= 44 | align= 39.29% | align= 336 | align= 244 | align= 72.62% |
| align= 4 | ஏப்ரல் 22 | ஏப்ரல் 28 | align= 112 | align= 43 | align=38.39% | align= 448 | align= 287 | align= 64.06% |
| align= 5 | ஏப்ரல் 29 | மே 5 | align= 72 | align= 102 | align=141.67% | align= 520 | align= 389 | align= 74.81% |
| align= 6 | மே 6 | மே 12 | align= 72 | align= 111 | align=154.17% | align= 592 | align= 500 | align= 84.46% |
| align= 7 | மே 13 | மே 19 | align= 72 | align= 146 | align= 202.78% | align= 664 | align= 646 | align= 97.29% |
| align= 8 | மே 20 | மே 26 | align= 72 | align= 192 | align= 266.67% | align= 736 | align= 838 | align=113.86% |
| align= 9 | மே 27 | சூன் 2 | align= 72 | align= 185 | align= 256.94% | align= 808 | align= 1,023 | align=126.61% |
| align= 10 | சூன் 3 | சூன் 9 | align= 71 | align= 113 | align= 159.15% | align= 879 | align= 1,136 | align= 129.24% |
| align= 11 | சூன் 10 | சூன் 16 | align= 71 | align= 80 | align= 112.68% | align= 950 | align= 1,216 | align= 128.00% |
| align= 12 | சூன் 17 | சூன் 23 | align= 71 | align= 95 | align= 133.80% | align= 1,021 | align= 1,311 | align= 128.40% |
| align= 13 | சூன் 24 | சூன் 30 | align= 71 | align= 98 | align= 138.03% | align= 1,092 | align= 1,409 | align= 129.03% |
**குறிப்பு:**
- ஒவ்வொரு வெள்ளிக்கிழமையும், அந்நாளின் இறுதியில் (இந்திய நேரம்) புள்ளிவிவரம் இற்றைப்படுத்தப்பட்டது.
- மாவட்டவாரியாக பகுக்கப்பட்ட கட்டுரைகளின் எண்ணிக்கை ஒரு அட்டவணையில் பட்டியலிடப்பட்டிருந்தன. அந்தத் தரவுகளிலிருந்து புள்ளிவிவரம் பெறப்பட்டது.
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - இரண்டாம் காலாண்டு 2023

## புள்ளிவிவரம்

### பயனர்கள் வாரியாக

| வரிசை எண் | செம்மைப்படுத்திய கட்டுரைகளின் எண்ணிக்கை |  |
| --- | --- | --- |
| 1 | உலோ.செந்தமிழ்க்கோதை | align= 434★ |
| 2 | பாலசுப்ரமணியன் | align= 224 |
| 3 | கி.மூர்த்தி | align= 128 |
| 4 | மகாலிங்கம் இரெத்தினவேலு | align= 120 |
| 5 | பயனர்:Booradleyp1 | align= 105 |
| 6 | Sridhar G | align= 98 |
| 7 | மா. செல்வசிவகுருநாதன் | align= 74 |
| 8 | Jagadeeswarann99 | align= 62 |
| 9 | சத்திரத்தான் | align= 57 |
| 10 | கு. அருளரசன் | align= 39 |
| 11 | Kanags | align= 39 |
| 12 | ஜெ. பாலாஜி | align= 26 |
| 13 | தியாகு கணேஷ் | align= 9 |
| 14 | சத்தியராஜ் | align= 5 |
| 15 | பயனர்:S.BATHRUNISA | align= 5 |
| 17 | சா. அருணாசலம் | align= 3 |
| 16 | சுப. இராஜசேகர் | align= 2 |
| 18 | வசந்தலட்சுமி | align= 2 |
| 19 | தாமோதரன் | align= 1 |
| 20 | AntanO | align= 1 |
| - | **மொத்தம்** | '1,434''' |
| ★ பயனர் தெரிவித்த சில பரிந்துரைகள் பரிசீலிக்கப்பட்டு, செயற்படுத்தப்படல் வேண்டும். | } |  |
கடைசியாக இற்றை செய்த நாள்: சூலை 1 (அதிகாலை 01:25)  
**குறிப்புகள்:**
- பணியை முடித்த பின்னர் பங்களிப்பாளர்கள் **இந்தப் பக்கத்தில்** ஆவணப்படுத்தினார்கள். அந்தத் தரவுகளின் அடிப்படையில் புள்ளிவிவரம் இற்றைப்படுத்தப்பட்டது.
- வெள்ளிக்கிழமை, திங்கட்கிழமைகளில் அந்நாளின் இறுதியில் (இந்திய நேரம்) புள்ளிவிவரம் இற்றைப்படுத்தப்பட்டது.
- புள்ளிவிவரத்தின் துல்லியம் = 98.3% (துல்லியத்தின் முன்னேற்றத்திற்கு தொடர்ந்து முயற்சிகள் மேற்கோள்ளப்பட்டன)
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - இரண்டாம் காலாண்டு 2023

## புள்ளிவிவரம்

### எண்ணிக்கை வித்தியாசம்

காலாண்டுத் திட்டம் நிறைவுபெற்றபோது:- துப்புரவு முடிந்த (அல்லது) நீக்கப்பட்ட கட்டுரைகளின் எண்ணிக்கைக்கும், பயனர்கள் பங்களிப்பின் மொத்த எண்ணிக்கைக்கும் இடையே சுமார் **25** எண்ணிக்கை வித்தியாசம் இருந்தது (பயனர்கள் பங்களிப்பின் மொத்த எண்ணிக்கை அதிகமாக இருந்தது).  
கீழ்காணுபவை காரணங்களாக இருக்கலாம்:  
1. துப்புரவு முடிந்ததாக அட்டவணையில் குறிக்கப்பட்டிருக்கும். ஆனால், கட்டுரையில் பகுப்பு மாற்றப்படாமல் இருக்கும்.
1. நீக்கப் பரிந்துரைக்கப்பட்டிருக்கும். ஆனால், நீக்கப்படாமல் இருக்கும்.
1. இணைக்கப் பரிந்துரைக்கப்பட்டிருக்கும். ஆனால், 'துப்புரவு முடிந்த' எனும் பகுப்பு மாற்றப்படாமலிருக்கும்.
# விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - இரண்டாம் காலாண்டு 2023

## துணைப் பக்கங்கள்

- குறிப்புகள்
# புஷ்கலா கோபால்

<span></span>
இந்திய வம்சாவளியை சேர்ந்த, ஐக்கிய ராச்சியத்தின் லண்டன் மாநகரில் பிறந்தவருமான **புஷ்கலா கோபால்**, இந்தியப் பாரம்பரிய நடனமான பரதநாட்டிய கலைஞரும் விரிவுரையாளரும் ஆசிரியரும் நடன இயக்குநரும் எழுத்தாளரும் நடன ஆலோசகரும் இசையமைப்பாளருமாவார். இவர், பிரித்தானியப் பேரரசின் கவுரவ உறுப்பினராக 2020ம் ஆம் ஆண்டில் இங்கிலாந்து மகாராணியால் அறிவிக்கப்பட்டுள்ளார்.  
புஷ்கலா கோபால், 1974 ஆம் ஆண்டு கணிதம் மற்றும் பொருளாதாரத்தில் தனது இளங்கலை ஆனர்ஸ் பட்டம் பெற்றவர். 1977 ஆம் ஆண்டில் இந்தியாவின் கல்வி அமைச்சகத்தால் பரதநாட்டியத்தில் முதுகலை பட்டய பட்டம் வழங்கப்பட்டுள்ளது. 1983 ஆம் ஆண்டில், புஷ்கலாவுக்கு பிரித்தானிய மன்றத்தின் நிதியுதவி வழங்கப்பட்டு நாடகம், நடனம் மற்றும் நாட்டியக் கல்வியின் மேற்கத்திய நுட்பங்களைப் படிப்பதற்காக ட்ரெண்ட் பார்க்கில் ஒரு வருட காலம் படித்துள்ளார். தேசிய, உலக அளவில் பல நாட்டிய கல்வித் திட்டங்களுக்கு முன்னோடியாக இருந்து வருகிறார். புஷ்கலா, இந்தியாவிலும் உலகின் பிற பகுதிகளிலும் நாட்டிய வகுப்புகள், விரிவுரைகள் மற்றும் பொது நிகழ்ச்சிகளில் தொடர்ந்து பங்களித்து வருகிறார்.
# புஷ்கலா கோபால்

## அங்கீகாரம் மற்றும் விருதுகள்

- "தெற்காசிய நடனத்திற்கான சேவைகளுக்காக" 2020 பிரித்தானிய மகாராணியின் பிறந்தநாள் கௌரவத்தில், பிரித்தானியப் பேரரசின் கவுரவ உறுப்பினராக நியமிக்கப்பட்டுள்ளார்.
- பரதநாட்டியத்தில் மேம்பட்ட பயிற்சிக்கான தேசிய உதவித்தொகை, இந்திய கல்வி அமைச்சகம், 1975
- சிங்கர் மணி, சூர் சிங்கர் சம்சாத், பாம்பே 1977 ஆம் ஆண்டில் இருந்து பட்டம்
- பரதகலாஞ்சலி, சென்னை 1979 ஆம் ஆண்டில் *நாட்டிய பூர்ணா விருது*
- பிரித்தானிய கவுன்சில் பெல்லோஷிப், 1983
- டைம் அவுட் டான்ஸ் விருது, 1988
- டிஜிட்டல் நடன விருது, 1988
- இசை ஆய்வுகளுக்கான குல்பென்கின் விருது, 1992
- 2015 ஆம் ஆண்டு பரதநாட்டியத் துறையில் சிறந்த சேவைகளுக்கான கலை மன்றம் மற்றும் *மிலாப் ஃபெஸ்ட் விருது*
# புஷ்கலா கோபால்

## தனிப்பட்ட வாழ்க்கை

புஷ்கலா கோபால் இங்கிலாந்தில் உள்ள செல்ம்ஸ்போர்டில் ராணுவ அதிகாரியின் மகளாக பிறந்துள்ளார், இந்திய குடிமைப்பணி அதிகாரியான இவரது கணவருடன் இந்தியாவின் டெல்லியில் வசித்து வருகிறார்.
# அன்னி திவ்யா

**அன்னி திவ்யா** (பிறப்பு 1987) இந்தியாவின் பஞ்சாப்பில் பிறந்த இந்திய விமானியாவார்.
# அன்னி திவ்யா

## ஆரம்ப கால வாழ்க்கை

இந்தியாவின் ஆந்திரப் பிரேதேசத்தை சேர்ந்த அன்னியின் தந்தையார் இந்திய ராணுவத்தில் பணியாற்றியவர். இந்தியாவின் பஞ்சாப் மாநிலத்தில் உள்ள பதன்கோட்டில் உள்ள ராணுவ முகாம் அருகே இவரது தெலுங்கு பேசும் குடும்பம் வசித்து வந்தது. அந்த கால கட்டத்தில் தான் அன்னி பிறந்துள்ளார். அவரது தந்தை ஓய்வு பெற்ற பிறகு, அவர்களது குடும்பம் ஆந்திராவின் விஜயவாடாவில் குடியேறியது. பள்ளிக்கல்வியை அன்னி அங்கே படித்துள்ளார்.
# அன்னி திவ்யா

## விமானி வேலை

17 வயதில் பள்ளிப்படிப்பை முடித்த உடனேயே, உத்தரபிரதேசத்தில் உள்ள விமானப்பயிற்சி பள்ளியான இந்திரா காந்தி ராஷ்டிரிய ஊரான் அகாடமியில் (IGRUA) சேர்ந்தார். இரண்டு ஆண்டுகளில் தனது பத்தொன்பதாவது வயதில் பயிற்சியை முடித்து ஏர் இந்தியா நிறுவனத்தில் தனது விமானப்பணியை தொடங்கினார். பயிற்சிக்காலத்தில் பல்வேறு வழித்தடங்களிலும், விமானங்களில் சென்றிருந்தாலும் இந்தியாவில் இருந்து ஸ்பெயினுக்கு போயிங் 737 விமானத்தில் பணிபுரிந்தது குறிப்பிடத்தக்கதாகும். இருபத்தியொரு வயதிலேயே மேற்கொண்டு விமானப்பயிற்சிக்காக லண்டனுக்கு அனுப்பப்பட்டார், அங்கு அவர் மிகப்பெரிய விமானமான போயிங் 777 ஐ ஓட்ட கற்றுக்கொண்டார். மும்பை பல்கலைக்கழகத்தின் ரிஸ்வி சட்டக் கல்லூரியில் இளங்கலை சட்டப்படிப்பும் பட்டமும் முடித்துள்ளார்.
# சந்திரபிரபா அர்சு

**சந்திரபிரபா அர்சு** (*Chandraprabha Urs*)(1946-2016) என்பவர் இந்தியாவின் கருநாடகம் மாநிலத்தினை சேர்ந்த அரசியல்வாதி ஆவார். இவர் இந்தியாவின் பத்தாவது மக்களவை மற்றும் கர்நாடக சட்டமன்ற உறுப்பினராக இருந்தார். அர்சு பல்வேறு காலங்களில் ஜனதா கட்சி மற்றும் இந்தியத் தேசிய காங்கிரசுடன் பயணித்துள்ளார்.
# சந்திரபிரபா அர்சு

## ஆரம்ப கால வாழ்க்கை

சந்திரபிரபா 1946ஆம் ஆண்டு மே 25ஆம் தேதி மைசூர் மாவட்டத்தில் உள்ள அன்சூரில் பிறந்தார். இவர் திருமதி வி. எச். டி. மத்திய மனையியல் அறிவியல் நிறுவனத்தில் நூலக அறிவியலில் பட்டம் பெற்றுள்ளார்.
# சந்திரபிரபா அர்சு

## தொழில்

ஜனதா கட்சியின் உறுப்பினராக, சந்திரபிரபா உர்சு 1983 கர்நாடக சட்டமன்றத் தேர்தலில் அன்சூர் சட்டமன்றத் தொகுதியில் போட்டியிட்டு வெற்றி பெற்று இராமகிருஷ்ண மகாபலேஷ்வர் ஹெக்டேவின் அமைச்சரவையில் சமூக நலம், பட்டு வளர்ப்பு மற்றும் கலால் துறை அமைச்சராக நியமிக்கப்பட்டார். பின்னர் இவர் இந்தியத் தேசிய காங்கிரசில் சேர்ந்தார். 1989 முதல் 1991 வரை இரண்டாவது முறையாக மாநில சட்டமன்ற உறுப்பினராகப் பணியாற்றினார். 1991 இந்தியப் பொதுத் தேர்தலில், இந்தியத் தேசிய காங்கிரசு இவரை மைசூர் மக்களவைத் தொகுதி வேட்பாளராகப் பாரதிய ஜனதா கட்சியின் ஸ்ரீகண்டதத்த நரசிம்மராஜ உடையார், மைசூர் மகாராஜாவுக்கு எதிராக நிறுத்தியது. உர்சு 2,25, 881 வாக்குகள் பெற்று 16,882 வாக்குகள் வித்தியாசத்தில் உடையாரைத் தோற்கடித்தார்.
# சந்திரபிரபா அர்சு

## தனிப்பட்ட வாழ்க்கை

சந்திரபிரபா, எம். சி. மோகன் ராஜ் அர்சை மணந்தார். உர்சு மைசூர் மருத்துவமனையில் 3 மே 2016 அன்று மாரடைப்பால் இறந்தார்.
# சகுந்தலா தி. செட்டி

**சகுந்தலா திம்மப்பா செட்டி** (*Shakunthala T. Shetty*)(பிறப்பு 1 மார்ச் 1947) என்பவர் இந்திய அரசியல்வாதியும் கர்நாடகாவின் சட்டமன்ற முன்னாள் உறுப்பினரும் ஆவார். இவர் கர்நாடக சட்டமன்றத்தில் புத்தூர் சட்டமன்றத் தொகுதியினை பிரதிநிதித்துவப்படுத்தினார். செட்டி பாரதிய ஜனதா கட்சியில் முதலில் உறுப்பினராகவும், இரண்டாவது முறையாக இந்தியத் தேசிய காங்கிரஸிலிருந்து உறுப்பினராகவும் தேர்ந்தெடுக்கப்பட்டார். 2018 தேர்தலில் தோல்வியடைந்ததைத் தொடர்ந்து செட்டி அரசியலிலிருந்து ஓய்வு பெற்றார்.
# சகுந்தலா தி. செட்டி

## பணி

செட்டி மே 2008-ல் பாரதிய ஜனதா கட்சியிலிருந்து நீக்கப்பட்ட பிறகு இந்தியத் தேசிய காங்கிரசில் சேர்ந்தார்.
# சகுந்தலா தி. செட்டி

## பணி

### திரைப்படம்

சகுந்தலா செட்டி துளு திரைப்படமான *காஞ்சில்ட பலே* படத்தில் முக்கிய வேடத்தில் நடித்தார்.
# அப்பாசியா பேகம் மெச்சி

**அப்பாசியா பேகம் மெச்சி** (1922-1970) என்பவர் 1960களில் இந்திய மாநிலமான மைசூர் (தற்போது கர்நாடகா) சட்டமன்றக் குழுவில் உறுப்பினராக இருந்தவர் ஆவார். இவரது நாட்களில் இந்த நிலையை அடைந்த மிகச் சில முஸ்லிம் பெண்களில் இவரும் ஒருவர். இவர் 1961-ல் மத்திய கல்லூரியில் முதுநிலை அறிவியல் பட்டம் பெற்றார்.
# அப்பாசியா பேகம் மெச்சி

## தனிப்பட்ட வாழ்க்கை

அப்பாசியா பேகம் மெச்சி எம். எஸ். மெச்சியை மணந்தார். இந்த தம்பதியருக்கு ஒரு மகன் மற்றும் இரண்டு மகள்கள் உள்ளனர்.
# அப்பாசியா பேகம் மெச்சி

## வகித்தப் பதவிகள்

- பெங்களூரு அரசு தங்குமிடம் கண்காணிப்பாளராக ஓராண்டு பணியாற்றினார்.
- ஏப்ரல் 1960-ல் சட்ட மேலவை உறுப்பினர்
# நந்தினி நாயர்

**நந்தினி நாயர்** ( *Nandini Nair* ) ஓர் இந்தியத் தொலைக்காட்சி ஆளுமையும், பேச்சு நிகழ்ச்சி தொகுப்பாளரும், கலைஞரும், தொலைக்காட்சித் தொகுப்பாளரும் "டிஜே என்வி" என்ற மேடைப் பெயரில் அறியப்படும் ஒரு தொழில்முறை வட்டு தொகுப்பாளரும், வானொலி நிகழ்ச்சி தொகுப்பாளரும் ஆவார். இவர் தனது பேச்சு நிகழ்ச்சியான *ஹலோ நமஸ்தே* மூலம் நன்கு அறியப்படுகிறார். இவர் சஞ்சு சுரேந்திரன் இயக்கிய *ஏடன்* திரைப்படத்திலும் தோன்றினார்.
# நந்தினி நாயர்

## ஆரம்பகால வாழ்க்கை

துபாயின் ஏசியாநெட் நிறுவனத்தில் காணொளித் தொகுப்பாளராகத் தனது தொழிலைத் தொடங்கினார். தற்போது இந்தியாவிலும் வெளிநாட்டிலும் நிகழ்ச்சிகளை தொகுத்து வழங்கி வருகிறார். *ஹலோ நமஸ்தே* , என்ற பிரபல அரட்டை நிகழ்ச்சியை தொடங்குவதற்கு முன்பு, ஏறத்தாழ ஒன்றரை ஆண்டுகள் வானொலி நிகழ்ச்சித் தொகுப்பாளராக இருந்தார். மக்கள் இவருக்கு "டிஜே லேடி என்வி" என்று செல்லப்பெயர் சூட்டினர்.  
}}
# நபிசு பாத்திமா

**நபிசு பாத்திமா** (*Nafis Fathima*)(பிறப்பு 6 ஏப்ரல் 1963) என்பவர் பெங்களூரு பல்கலைக்கழகத்தின் ஆட்சிக்குழு உறுப்பினராகச் செப்டம்பர் 2015 முதல் சூலை 2018 வரையும் கர்நாடக மாநில காங்கிரசு செயலாளராக 2009 முதல் சூலை 2017 வரை பதவி வகித்த கருநாடகத்தினை சேர்ந்த இந்திய அரசியல்வாதி. இவர் இரண்டு முறை கர்நாடக புற்றுநோய் சங்கத்தின் தலைவராக இருந்தார். 1999 முதல் 2002 வரை கர்நாடகப் பிரதேச காங்கிரசின் பொதுச் செயலாளராக இருந்தார்.  
நபிசு பாத்திமா ராய்ச்சூர் மற்றும் பெங்களூருவில் உள்ள, கர்நாடகா வேளாண் அறிவியல் பல்கலைக்கழகத்தின் மேலாண்மை வாரிய உறுப்பினராகவும் கர்நாடகா மாநில தொழில்துறை வங்கி நிறுவன துணைத் தலைவராகவும், தூர்தர்ஷன் திட்டக் குழு உறுப்பினராகவும் பல்வேறு பதவிகளை வகித்துள்ளார். இவர் தெற்கு ரயில்வே, ஆலோசனைக் குழு உறுப்பினர், அகில இந்திய வானொலி, மற்றும் இந்திய குடும்பக் கட்டுப்பாடு சங்கத்தின் உறுப்பினராகவும் இருந்துள்ளார்.
# நபிசு பாத்திமா

## தனிப்பட்ட தகவல்

நபிசு பாத்திமா பெங்களூரில் பிறந்தார். நிஜலிங்கப்பா கலை, அறிவியல் மற்றும் வணிகவியல் கல்லூரியில் தனது இளம் அறிவியல் படிப்பினை முடித்தார். இக்கல்லூரியில் படிக்கும்போது மாணவர் தலைவராக இருந்தார். பின்னர் அரசியல் அறிவியலைத் தனது பாடமாகக் கொண்டு முதுகலைப் பட்டம் பெற்றார்.  
நபிசு பாத்திமா 9 சனவரி 1983-ல் நூர் அகமது செரீப்பை மணந்தார். இவர்களுக்கு ஒரு மகன் உள்ளார்.
# நந்தினி ராய்

**நீலம் கௌரானி** (*Neelam Gouhrani*) தொழில் ரீதியாக **நந்தினி ராய்** ( *Nandini Rai *) என்று அழைக்கப்படும் இவர் தெலுங்குத் திரைப்படங்களில் பணிபுரியும் ஓர் இந்திய நடிகையும், வடிவழகியுமாவார். 2010 ஆம் ஆண்டின் "மிஸ் ஆந்திரப் பிரதேசம்" பட்டத்தை வென்ற பின்னர் இவருக்கு நடிக்கும் வாய்ப்பு வந்தது.
# நந்தினி ராய்

## சொந்த வாழ்க்கை

நந்தினி சிந்தி குடும்பத்தைச் சேர்ந்தவர்.
# நந்தினி ராய்

## தொழில் வாழ்க்கை

பல அழகுப் போட்டிகளில் வென்றுள்ளார்.. குறிப்பாக, மிஸ் ஐதராபாத் 2008, மிஸ் ஆந்திரப் பிரதேசம் 2010, மிஸ் பாண்டலூன்ஸ் ஃப்ரெஷ் பேஸ் ஆஃப் ஏபி 2009 மற்றும் மிஸ் பியூட்டிஃபுல் ஐஸ் ஆஃப் ஏபி 2010. என்ற தனது முதல் கன்னடப் படத்தில் நடித்தார். அதில் ஆடை வடிவமைப்பாளராக நடித்திருந்தார். தனது முதல் தமிழ் படமான *கிரஹணம்* என்ற படத்தில் நடிக்க ஒப்பந்தமாகியுள்ளார். மேலும் தெலுங்கு படமான *சுடிகாடு 2* க்கு ஒப்பந்தம் செய்துள்ளார். அதில் அவர் கிராமத்து பெண்ணாக நடிக்கிறார். நடிகர் நானி தொகுத்து வழங்கிய உண்மைத் தொலைக்காட்சி நிகழ்ச்சியான *பிக் பாஸ் 2* இன் போட்டியாளர்களில் ஒருவராகவும் இருந்தார்.
# நந்தினி நிம்ப்கர்

**நந்தினி நிம்ப்கர்** ( *Nandini Nimbkar* ) இந்தியாவைச் சேர்ந்த ஒரு வேளாண்மை விஞ்ஞானியாவார். தற்போது "நிம்ப்கர் வேளாண்மை ஆராய்ச்சி நிறுவனத்தின்" (NARI) தலைவராக உள்ளார். பி.வி.நிம்ப்கரின் மகளும் ஐராவதி கார்வே மற்றும் கமலா நிம்ப்கரின் பேத்தியும் ஆவார்.  
நந்தினி, ஒரு ஆராய்ச்சியாளராக நிம்ப்கர் வேளாண்மை ஆராய்ச்சி நிறுவனத்தில் தனது பணியைத் தொடங்கினார். பின்னர் நிறுவனத்தின் இயக்குநராகவும் பின்னர் 1990 இல் நிறுவனத்தின் தலைவராகவும் ஆனார். வேளாண் ஆராய்ச்சியில் 37 வருட அனுபவமுள்ளவர். மேலும் சிவாஜி பல்கலைக்கழகத்தின் ஆட்சி மன்றக் குழுவிலும், கல்விக் குழுவின் உறுப்பினராகவும் உள்ளார். நிம்ப்கர் வேளாண்மை ஆராய்ச்சி நிறுவனத்தில் ஒரு பெரிய இனிப்பு சோளம் வளர்ப்பு திட்டத்தின் அமைப்பை மேற்பார்வையிட்டார். சமீபத்தில் இந்திய அரசின் வேளாண்மைத் துறை அமைச்சகத்தால் பாராமதி, தேசிய அபியோடிக் அழுத்த மேலாண்மைத் திட்டத்தில் ஆராய்ச்சி ஆலோசனைக் குழுவின் உறுப்பினராக பரிந்துரைக்கப்பட்டார்.
# நந்தினி நிம்ப்கர்

## கல்வி

- 1974 இல் புனே பல்கலைக்கழகத்தில் இளங்கலைப் பட்டம்.
- 1977 இல் புளோரிடா பல்கலைக்கழகத்தில் விவசாயத்தில் முதுகலைப் பட்டம்.
- 1981 இல் புளோரிடா பல்கலைக்கழகத்தில் வேளாண்மையில் முனைவர் பட்டம் பெற்றார்.
- 1997 இல் புளோரிடா பல்கலைக்கழகத்தின் மிகவும் புகழ்பெற்ற 47 முன்னாள் மாணவர்களில் ஒருவராக கௌரவிக்கப்பட்டார்.
# கிரண் வாலியா

**கிரண் வாலியா** என்பவர் இந்திய அரசியல்வாதியும் இந்தியாவின் தில்லியின் இரண்டாவது, மூன்றாவது மற்றும் நான்காவது சட்டமன்றங்களில் உறுப்பினராக இருந்தவர் ஆவார். இவர் தில்லியின் மாளவியா நகர் சட்டமன்றத் தொகுதியினை பிரதிநிதித்துவப்படுத்தினார். இவர் இந்தியத் தேசிய காங்கிரசு கட்சியின் உறுப்பினராக உள்ளார்.
# கிரண் வாலியா

## இளமையும் கல்வியும்

கிரண் வாலி புது தில்லியில் பிறந்தார். தில்லி பல்கலைக்கழகத்தில் அரசியல் அறிவியலில் முதுகலைப் பட்டம் பெற்றவர். சட்டமன்ற உறுப்பினராகத் தேர்வு செய்யப்படுவதற்கு முன்பு, தில்லி பல்கலைக்கழகத்தில் பேராசிரியராக பணியாற்றி வந்தார்.
# கிரண் வாலியா

## வகித்தப் பதவிகள்

| 01 | 1998 | 2003 | உறுப்பினர், 2வது சட்டமன்றம் |
| --- | --- | --- | --- |
| 02 | 2003 | 2008 | உறுப்பினர், 3வது சட்டமன்றம் |
| 03 | 2008 | 2013 | உறுப்பினர், 04வது சட்டமன்றம் |
| 04 | 2008 | 2013 | சுகாதாரம் மற்றும் குடும்ப நலத்துறை அமைச்சர் |
| 05 | 2008 | 2013 | பெண்கள் மற்றும் குழந்தைகள் மேம்பாடு மற்றும் மொழிகள் அமைச்சர் |
# கிரண் வாலியா

## மேலும் பார்க்கவும்

- தில்லி சட்டமன்றம்
- இந்திய அரசு
- இந்தியாவின் அரசியல்
- இந்திய தேசிய காங்கிரஸ்
# மரியோ மோலினா

**மரியோ ஜோஸ் மோலினா ஹென்ரிக்ஸ்** ( *Mario José Molina Henríquez *) (19 மார்ச் 19437 அக்டோபர் 2020), **மரியோ மோலினா** என்றும் அழைக்கப்படும் இவர் ஒரு மெக்சிகோவை சேர்ந்த வேதியியலாளர் ஆவார். அண்டார்டிக் ஓசோன் துளை கண்டுபிடிப்பதில் முக்கியப் பங்கு வகித்தார். மேலும் குளோரோபுளோரோகார்பன் (CFC) வாயுக்களால் பூமியின் ஓசோன் படலத்திற்கு ஏற்படும் அச்சுறுத்தலைக் கண்டறிந்ததற்காக 1995 ஆம் ஆண்டு வேதியியலுக்கான நோபல் பரிசைப் பெற்றவர். மெக்சிகோவில் பிறந்து வேதியியலுக்கான நோபல் பரிசைப் பெற்ற முதல் விஞ்ஞானி எனவும் மெக்சிகோவில் பிறந்து நோபல் விருதைப் பெற்ற மூன்றாவது நபர் என்ற பெருமையும் இவருக்கு உண்டு.  
இவரது வாழ்க்கையில், கலிபோர்னியா பல்கலைக்கழகம், இர்வின், கலிபோர்னியா தொழில்நுட்பக் கழகம், மாசாச்சூசெட்சு தொழில்நுட்பக் கழகம், சான் டியாகோ,கலிபோர்னியா பல்கலைக்கழகம் போன்றவற்றில் வளிமண்டல அறிவியல் மையம் ஆகியவற்றில் ஆராய்ச்சி மற்றும் கற்பித்தல் பதவிகளை வகித்தார். மெக்சிகோ நகரத்தில் உள்ள ஆற்றல் மற்றும் சுற்றுச்சூழலுக்கான மரியோ மோலினா மையத்தின் இயக்குநராகவும் இருந்தார். மோலினா மெக்சிகோவின் அதிபர் என்ரிக் பெனா நீட்டோவின் காலநிலை கொள்கை ஆலோசகராக இருந்தார்.
# மரியோ மோலினா

## இறப்பு

மோலினா 7 அக்டோபர் 2020 அன்று மாரடைப்பு காரணமாக 77 வயதில் இறந்தார்.
# மான் வாகனம்

**மான் வாகனம்** என்பது திருவிழாக்களின் பொழுது உற்சவ இந்துக் கடவுள்கள் எழுந்தருளும் வாகனங்களில் ஒன்றாகும். இந்து சமய புராணங்களிபடி மான் என்பது முருகன், திருமகள் மற்றும் சந்திரனின் வாகனம் ஆகும்.
# மான் வாகனம்

## வாகன தத்துவம்

கலைமான் கொற்றவையான துர்க்கைக்கு வாகனமாக இருக்கிறது. பாய்ந்து வரும் கலைமானைக் கொற்றவை வாகனமாகக் கொண்டிருப்பதால் அவள் பாய்கலைப் பாவை என்றும் கலையதூர்த்தி என்றும் அழைக்கப்படுகிறாள்.
மானை சிவபெருமான் இடது கரத்தில் ஏந்தியுள்ளார். அதனால் அவருக்கு மானேந்தி அப்பர் என்பது பெயராயிற்று.
# மான் வாகனம்

## கோயில்களில் உலா நாட்கள்

- மருங்கூர்,இரவிபுதூர் ஆபத்துகாத்த நங்கை அம்மன்.
- காஞ்சிபுரம், மேற்கு ராஜவீதியில் உள்ள குமரக்கோட்டம் சுப்பிரமணிய சுவாமி கோவிலில், வைகாசி விசாகப் பெருவிழாவின் போது மான் வாகனத்தில் முருகன் உலா வருகிறார்.
- வல்வை ஸ்ரீ முத்துமாரியம்மன்
- காஞ்சிபுரம் காமாட்சி அம்மன் ஆலயத்தில் மாசி மாதம் பிரம்மோற்சவம் முதல் நாள் இரவு உற்சவத்தில் பச்சை நிற பட்டு உடுத்தி, திருவாபரணங்கள், மனோரஞ்சித பூ, மல்லிப்பூ மாலை அணிந்து லட்சுமி சரஸ்வதி தேவிகளுடன் காஞ்சிபுரம் காமாட்சி அம்பாள் தங்க மான் வாகனத்தில் உலா வருகிறார்.
# மான் வாகனம்

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- அதிகார நந்தி வாகனம்
- புருசா மிருக வாகனம்
# பாவனா கவுர்

**பாவனா கவுர்** (*Bhavna Gaur*) என்பவர் இந்திய அரசியல்வாதியும் தில்லி சட்டமன்ற உறுப்பினரும் ஆவார். இவர் ஆம் ஆத்மி கட்சியின் உறுப்பினர் மற்றும் தில்லியின் ஏழாவது சட்டமன்றத்தில் பாலம் சட்டமன்றத் தொகுதியைப் பிரதிநிதித்துவப்படுத்துகிறார்.
# பாவனா கவுர்

## ஆரம்ப வாழ்க்கை மற்றும் கல்வி

பாவ்னா கவுர் தனது கல்வியைத் தில்லியிலும் ரோத்தக்கிலும் முடித்தார். இவர் இளங்கலை மற்றும் இளங்கலை கல்வியியல் பட்டங்களைப் பெற்றுள்ளார்.
# பாவனா கவுர்

## அரசியல் வாழ்க்கை

1997ஆம் ஆண்டு மது விகார் பகுதியிலிருந்து பாரதிய ஜனதா கட்சி சார்பில் பகுதி உறுப்பினராக இருந்தார்.  
பாவனா கவுர் ஆம் ஆத்மி கட்சியின் உறுப்பினர். இவர் 2013 தில்லி சட்டப் பேரவைத் தேர்தலில் போட்டியிட்டு 26.79% வாக்குகளைப் பெற்றுத் தோல்வியடைந்தார்.  
2015 தில்லி சட்டப் பேரவைத் தேர்தலில் இவர் பாஜகவின் தரம் தேவ் சோலங்கியை 30,849 வாக்குகள் (20.90%) வித்தியாசத்தில் தோற்கடித்தார். தில்லியின் ஆறாவது சட்டப் பேரவையில் இவர் சட்டமன்ற உறுப்பினரானார்.  
2020 தில்லி சட்டப் பேரவைத் தேர்தலில் இவர் மீண்டும் தேர்ந்தெடுக்கப்பட்டார்.
# பாவனா கவுர்

## சட்டமன்ற உறுப்பினர் (2015-2020)

2015-2020க்கு இடையில், பாலம் சட்டமன்றத் தொகுதியைப் பிரதிநிதித்துவப்படுத்தும் 6வது டெல்லி சட்டமன்ற உறுப்பினராகத் தேர்ந்தெடுக்கப்பட்டார்.
# பாவனா கவுர்

## சட்டமன்ற உறுப்பினர் (2020 - தற்போது)

2020 முதல், பாலம் சட்டமன்றத் தொகுதியைப் பிரதிநிதித்துவப்படுத்தும் 7வது தில்லி சட்டமன்றத்தில் தேர்ந்தெடுக்கப்பட்ட உறுப்பினராக உள்ளார்.  
; தில்லி சட்டப் பேரவையின் குழு ஒதுக்கீடுகள்  
- உறுப்பினர் (2022-2023), பொதுக் கணக்குக் குழு
- உறுப்பினர் (2022-2023), அரசாங்க முயற்சிகளுக்கான குழு
# கமலிகா குகா தாகுர்தா

**கமலிகா குகா தாகுர்தா** மேற்கு வங்காளத்தைச் சேர்ந்த இந்தியத் தொலைக்காட்சி நடிகை ஆவார். இவர் *முஜே சாந்த் சாஹியே* மூலம் அறிமுகமானார். *கியுங்கி சாஸ் பி கபி பஹு தி* மூலம் வெற்றி கண்டார். விஷ்ணு புராணத்தில் (தொலைக்காட்சித் தொடர்) சுமித்ராவாகவும் நடித்தார்.  
*நாகினியில்*, இவர் கோயிலில் வசிக்கும், மா காளியை வழிபடும், மற்றும் நாகினை (மகாநாக்ராணி சிவாங்கியின் சிவன்யா தாய்) அகற்றுவதற்கான திட்டங்களை உருவாக்கும் குரு மாவின் பாத்திரத்தில் நடிக்கிறார்.  
தாகுர்தா 2014-ல் நாடகங்களில் நடிக்கத்தொடங்கினார். ஈவ் என்சுலர் எழுதிய தொடரான *எமோஷனல் கிரியேச்சரில்* ஒரு பகுதியாக இருந்தார்.
# கமலிகா குகா தாகுர்தா

## தொலைக்காட்சி தொடர்கள்

- *திவ்யாவாக முஜே சாந்த் சாஹியே*
- ஜிந்தகியில் வந்திதா சிறீனிவாசு
- ஏக் ஹசினா தியில் (தொலைக்காட்சித் தொடர்) பாயல் மற்றும் நித்யாவின் அம்மாவாக
- *மஹாரக்ஷக்கில்: தேவி* மீனாவாக
- *லபோனியின் தமயந்தியின் தாயாக ஜோதா அக்பர்*
- *நாகினில்* குரு மா
- மகாமாயா "சூனியக்காரி"யாக சசுரல் சிமர் காவில்
- யே ரிஷ்டா க்யா கெஹ்லதா *ஹையில் குருமாவாக*
- காமினியாக சந்தோஷி மா
- துர்காவில் - ஜோக்மாயாவாக மாதா கி சாயா
- அதாலத்தில் - அத்தியாயம் 144
# கீதா சிங்

வட இந்தியாவைப் பூர்விகமாக கொண்ட **கீதா சிங்** இளம்வயதிலேயே தெலுங்கானாவின் நிசாமாபாத்தில் குடியேறியுள்ளார். திரைப்படத்துறை மீதான ஆர்வத்தினால் தெலுங்கு மொழியை திறம்பட கற்று மறைந்த பிரபல திரைப்படத் தயாரிப்பாளர் இ. வீ. வெ சத்யநாராயணனால் தயாரிக்கப்பட்ட எவாடி கோல வாடிடி (2005) என்ற தெலுங்குத் திரைப்படத்தின் மூலம் தெலுங்குத் திரைப்படத்துறையில் அறிமுகமாயுள்ளார். முதல் படத்திலேயே தனது நகைச்சுவை நடிப்பினால் பரவலாக அறியப்பட்ட இவர், அதை தொடர்ந்து அல்லரி நரேஷ் நடித்த கிடகிதலு (2006) திரைப்படத்தில் கதாநாயகியாகவும் நடித்து பிரபலமானார். இவ்விரு படங்களையும் சத்யநாராயணா இயக்கி தயாரித்துள்ளார். கீதா சிங் பதினெட்டு ஆண்டுகளில் நகைச்சுவை மற்றும் குணச்சித்திர கலைஞராக ஐம்பதுக்கும் மேற்பட்ட தெலுங்கு படங்களில் நடித்துள்ளார். பிரம்மானந்தம், அலி, வேணு மாதவ், தர்மவரப்பு சுப்பிரமணியம் மற்றும் கொண்டவலச லட்சுமண ராவ் போன்ற பிரபல நகைச்சுவை நடிகர்களுடன் இவருக்கான வெளியையும் உருவாக்கியுள்ளார். இவர் தனது அண்ணனின் குழந்தைகளைத் தத்தெடுத்து வளர்த்து வந்தார். அவர்களில் ஒரு மகன் சாலை விபத்தில் இறந்த பின்னர் திரை வாழ்க்கையில் இருந்து விலகி வாழ்ந்து வருகிறார்.
# கீதா சிங்

## திரைப்படவியல்

- *ஏவாடி கோலா வாடி* (2005)
- *கிடாக்கிதாலு* (2006)
- *பிரேமாபிஷேகம்* (2008)
- *சசிரேகா பரிணயம்* (2009)
- *ஊஹா சித்திரம்* (2009)
- *மொண்டி மொகல்லு பென்கி பெல்லாலு* (2009)
- *மொகுடு காவல் (*2009)
- *இலக்கு* (2009)
- *மல்லி மல்லி* (2009)
- *ராம்பாபு காடி பெல்லம்* (2010)
- *ஆகாச ராமண்ணா* (2010)
- *ராம்தேவ்* (2010)
- *விஷம்* (2011)
- *பப்லு* (2011)
- *நாக்கு ஓ லவ்ரூந்தி* (2011)
- *பில்லா டோரிகிதே பெல்லி* (2011)
- *அமயக்குடு* (2011)
- *தெலுகம்மயி* (2011)
- *சீமா தபகை* (2011)
- *சிவப்பு* (2012)
- *தூல்* (2012)
- *லக்கி* (2012)
- *நீலவேணி* (2013)
- *ஒன்பதுலே குரு* (2013; தமிழ்)
- *ராயலசீமா எக்ஸ்பிரஸ்* (2013)
- *கெவ்வு கெக்கா* (2013)
- *பொட்டுக்காடு* (2013)
- *சங்கராபரணம் (2015)*
- *சரினோடு* (2016)
- *கல்யாண வைபோகம்* (2016)
- *ஈடோ ரகம் ஆதோ ரகம்* (2016)
- *தெனாலி ராமகிருஷ்ணா பி.ஏ. பிஎல்* (2019)
# இரவதி அர்சே

**இரவதி அர்சே** (*Iravati Harshe*) என்பவர் இந்திய நடிகையும் மற்றும் பின்னணி ஒலிக் கலைஞரும் ஆவார். அர்சே பல தொலைக்காட்சி தொடர்களில் பணியாற்றியுள்ளார். இவர் பயிற்சி பெற்ற பரதநாட்டிய நடனக் கலைஞரும் ஆவார்.
# இரவதி அர்சே

## திரைப்படவியல்

- *ஸ்பிலிட் வைட் ஓபன்* (1999)
- *ஹே ராம்* (ஹிந்தி, 2000)
- *ஷரரத்* (இந்தி, 2002)
- *குச் மீத்தா ஹோ ஜே* (இந்தி, 2005)
- *மித்யா* (2008)
- *ராத் கயி, பாத் கயி?* (இந்தி, 2009)
- *நாங்கள் குடும்பம்* (இந்தி, 2010)
- *மிட்டல் Vs மிட்டல்* (இந்தி, 2010)
- *மைக்கேல்* (2011)
- *கச்சா லிம்பூ* (இந்தி, 2011)
- *ஹேட் ஸ்டோரி* (ஹிந்தி, 2012)
- *அஸ்து* (மராத்தித் திரைப்படம் 2015)
- *கசவ்* (2017, மராத்தித் திரைப்படம்)
- *சிம்பா* (இந்தி, 2018)
- *ஆப்லா மனுஸ்* (மராத்தித் திரைப்படம், 2018)
- *டேக் கேர் குட் நைட்*
- *பாய்: வ்யக்தி கி வள்ளி* (மராத்தித் திரைப்படம், 2019)
- *தட்கா (திரைப்படம்)* (இந்தி, 2022)
- *ஷம்ஷேரா* (இந்தி, 2022)
# இரவதி அர்சே

## தொலைக்காட்சி

- *டில் மில் கயே*
- *அச்சனக் 37 சால் பாத்* (டிவி தொடர்), 2002
- *சாந்தி*
- *கபி கபி*, 1997
- *மிருத்யுதந்த்*
- *அங்கஹீ*
- *வாரிஸ்*
- *தன்ஹா*
- *சஞ்சீவனி*
- *சுரபி*
- *சோட்டா முஹ் அல்லது பாடி பாத்*, 1999
# இரவதி அர்சே

## பின்னணி ஒலி

- *தில் தோ பாகல் ஹையின்* பிரெஞ்சு பதிப்பு, மாதுரி தீட்சித்தின் குரல்.
- *கோல்டன் காம்பஸின்* இந்தி பதிப்பு, நிக்கோல் கிட்மேனின் குரல் .
# இரவதி அர்சே

## விருதுகள்

- 2017ஆம் ஆண்டிற்கான சிறந்த நடிகையான காசவ் ஜீ சித்ரா கௌரவ் விருதினை வென்றார்
- முதலாவது இந்திய தொலைக்காட்சி விருதுகளில் *அன்காஹீக்காக* சிறந்த நடிகையாக முன்னணி பாத்திரத்தில் பரிந்துரைக்கப்பட்டார்.
# ப்ரோனீதா சுவர்கியாரி

**ப்ரோனீதா சுவர்கியாரி**, இந்தியாவின் அசாம் மாநிலத்தை பூர்வீகமாகக் கொண்ட திரைப்பட நடிகையும், நடனக் கலைஞரும் நடன இயக்குநரும், இணையதள காணொளி கலைஞருமாவார். குடும்பமாக அஸ்ஸாமில் இருந்து குடிபெயர்ந்து தில்லியில் வசித்து வரும் இவர், ஜீ தொலைக்காட்சியில் வெளியான யதார்த்த நடன நிகழ்ச்சியான டான்ஸ் இந்தியா டான்ஸ் பாகம் ஐந்தின் வெற்றியாளர் ஆவார்.
# ப்ரோனீதா சுவர்கியாரி

## தனிப்பட்ட வாழ்க்கை

ப்ரோனீதா சுவர்கியாரி, அசாமில் உள்ள பக்சா போடோலாந்து பிராந்தியப் பகுதியைச் சேர்ந்தவர். இவரது குழந்தை பருவத்திலிருந்தே நடனத்தின்பால் ஈர்க்கப்பட்டு, அதற்காக நாட்டுப்புற, பாரம்பரிய மற்றும் மேற்கத்திய என எல்லா நடன வடிவங்களிலும் தொழில்ரீதியாகப் பயிற்சிகளை முறையாக பெற்றுள்ளார். முதன்முதலாக 2009 ஆம் ஆண்டில், அவரது பதினைந்தாவது வயதிலேயே உள்ளூர் பிஹு விழாவில் நடனமாடி, தொழில்முறை நடனத் துறையில் அடியெடுத்து வைத்துள்ளார். 2013 ஆம் ஆண்டு தொழில்முறை நடனப் பயிற்சிக்காக டெல்லியில் உள்ள டான்ஸ் ஒர்க்ஸ் அகாடமியில் சேர்ந்து கதக் நடனத்தின் அடிப்படைகளையும் சூட்சுமங்களையும் காற்றுள்ள இவர், குருகிராமில் உள்ள கிங்டம் ஆஃப் ட்ரீம்ஸில் நடனக் கலைஞராக பணியாற்றியுள்ளார். டான்ஸ் இந்தியா டான்ஸ் பாகம் இரண்டில் போட்டியிட்டு தோல்வியைப் பெற்று வெளியேற்றப்பட்ட ப்ரோனீதா, அதற்காக மனம்வருந்தாமல், மேலும் தனது நடனத்திறமையை மேம்படுத்தி, நடனக் கலைஞரான புனித் ஜெயேஷ் பதக்கின் * புனிட் கே பாந்தர்ஸ்* (புனித்தின் சிறுத்தைகள்) என்ற நடனக்குழுவின் மூலமாக, டான்ஸ் இந்தியா டான்ஸ் ஐந்தாவது பாகத்தில் முதலிடம் பிடித்து வெற்றிவாகை சூடியுள்ளார். நடனத்தின் மீது அவருக்கு இருந்த பற்றும் ஆர்வமுமே இந்த வெற்றியை பெற்றுத்தந்தாக கூறியுள்ள இவர், "ஹோடோ பே பாஸ் தேரா நாம் ஹை" என்ற திரைப்படம் மூலம் திரையுலகிலும் அறிமுகம் கிடைத்துள்ளது.  
23 ஜூன் 1996 அன்று பிறந்துள்ள இவர், 2016 ஆம் ஆண்டில் என்ற படத்திலும் நடித்துள்ளார். நடிகை மாதுரி திட்சித்தை தனது முன்மாதிரியாக கொண்டுள்ள இவர், தன்னைப்போல ஆர்வமுள்ள மாணவர்களுக்கு நடனக்கலையை கற்றுக்கொடுப்பதிலும், நாட்டிய நிகழ்ச்சிகளை வடிவமைத்து, சிறந்த நடன அமைப்பாளராகவும், இயக்குனராகவும் வேண்டுமெனெ கனவுகளைக் கொண்டுள்ளார்.
# திவ்யா ராணா

**திவ்யா ராணா** ஒரு முன்னாள் இந்தித் திரைப்படத்துறையின் நடிகையும், புகைப்படக்கலைஞரும், தொழிலதிபருமாவார். ராஜ் கபூரின் *ராம் தேரி கங்கா மைலி* படத்தில் சிறப்பாக நடித்ததற்காக பரவலாக அறியப்பட்டுள்ளார். ராஜ் கபூரின் இளைய மகன் ராஜீவ் கபூர் அறிமுக நாயகனாக நடித்த ***ஏக் ஜான் ஹை ஹம் (1983)*** திரைப்படத்தில் திவ்யாவும், கதாநாயகியாக அறிமுகமாகி அவரது திரைப்பட வாழ்க்கையைத் தொடங்கியுள்ளார். ஆனால் இப்படம் தோல்வியுற்றதைத் தொடர்ந்து ராஜீவ் கபூர் மற்றும் மந்தாகினி இணைந்து நடித்த ராஜ் கபூரின் ராம் தேரி கங்கா மைலி (1985) திரைப்படத்திலும் திவ்யா இரண்டாவது கதாநாயகியாக நடித்துள்ளார், இந்த திரைப்படம் பெரும் வெற்றியை பெற்றிருந்தாலும், முதல் கதாநாயகியான மந்தாகினி பிரபலமடைந்த அளவு, திவ்யா பிரபலமாகவில்லை. ஆனாலும் கிட்டத்தட்ட ஆறு ஆண்டுகளில் பதினோரு திரைப்படங்களில் திவ்யா நடித்துள்ளார். அவற்றில் *வதன் கே ரக்வாலே, ஏக் ஹி மக்ஸத், ஆஸ்மான் (1984), மா கசம் (1985 திரைப்படம்), பரம் தரம்* போன்றவை குறிப்பிடத்தக்கது. மும்பையைச் சேர்ந்த தொழிலதிபரான பசல் என்பவரைத் மணமுடித்துள்ள திவ்யா, தனது திருமணத்திற்குப் பிறகு திரைப்படத்துறையை விட்டு முற்றிலுமாக விலகி **சல்மா மானேகியா** என்று தனது பெயரை மாற்றிக்கொண்டு, குடும்ப வாழ்க்கையில் முற்றிலுமாக ஈடுபட்டுள்ளார். இத்தம்பதியருக்கு இரண்டு மகன்கள் உள்ளனர். தற்போது புகைப்படக் கலைஞராக பணிபுரிந்து கொண்டே, பீங்கான் சிற்பங்கள் செய்து விற்பனை செய்து வருகிறார்.
# திவ்யா ராணா

## தேர்ந்தெடுக்கப்பட்ட திரைப்படவியல்

| 1983 | *ஏக் ஜான் ஹை ஹம்* | சீமா |  |
| --- | --- | --- | --- |
| 1984 | *ஆஸ்மான்* | ரேஷ்மா |  |
| 1985 | *ராம் தேரி கங்கா மைலி* | ராதா பி சவுத்ரி |  |
| 1985 | *மா கசம்* | சந்தோ |  |
| 1987 | *வோ தின் ஆயேகா* | சுமன் |  |
| *வதன் கே ரக்வாலே* | விம்லா (விம்லி) |  |  |
| *பரம் தரம்* | முன்னிபாய் |  |  |
| *ஹிம்மத் அவுர் மெஹானத்* | சோனா |  |  |
| 1988 | *அக்ரி முகாப்லா* | ரூபா |  |
| *அந்தா யுத்* | நர்ஸ் மாதுரி |  |  |
| *ஏக் ஹி மக்ஸத்* | இந்து, டிம்பி ஆர் வர்மா |  |  |
| 1989 | *கரிபோன் கா தாதா* | துளசி | } |
# கிலெம்சுங்லா

**கிலெம்சுங்லா,** இந்தியாவின் நாகாலாந்து மாநிலத்தின் கோஹிமாவைச் சேர்ந்த கல்வியாளரும், பேராசிரியையுமாவார். நாகாலாந்திலிருந்து மத்திய அரசுப்பணியாளர் தேர்வாணையத்தின் உறுப்பினராக நியமிக்கப்பட்ட முதல் பெண்மணி என்ற பெருமையை பெற்றுள்ள இவருக்கு இலக்கியம் மற்றும் கல்வித் துறையில் அவர் ஆற்றிய பங்களிப்பிற்காக பத்மஸ்ரீ விருதும் 2014 ஆம் ஆண்டில் வழங்கப்பட்டுள்ளது.  
மத்திய அரசுப்பணியாளர் தேர்வாணைய உறுப்பினராக நியமிக்கப்படுவதற்கு முன்பதாக, 2007 ஆம் ஆண்டு முதல் 2012 ஆம் ஆண்டு வரை நாகாலாந்து அரசுப்பணியாளர் தேர்வாணையத்தின் (NPSC) உறுப்பினராக பணியாற்றியுள்ளார், செப்டம்பர் 2012 முதல் அவர் ஓய்வு பெறும் வரை நாகாலாந்து அரசுப்பணியாளர் தேர்வாணையத்தின் செயல் தலைவராகவும் பணியாற்றியுள்ளார். நாட்டின் பிரபல கல்வியாளரான கிலெம்சுங்லா, கோஹிமா கலைக் கல்லூரியில் விரிவுரையாளராக இருந்து, நாகாலாந்து ஆசிரியர் கல்வியியல் கல்லூரியில் (NCTE) மாணவர்களுக்கு பாடம் கற்பித்துள்ளார். அவர் மாவட்ட கல்விப் பயிற்சி நிறுவனம், அரசு பாலிடெக்னிக் மற்றும் பின்னர் NCTE, கோஹிமா கலைக் கல்லூரி ஆகிய கல்வி நிறுவனங்களின் முதல்வராகவும் பணியாற்றியுள்ளார்..
# அபிலாஷா பராக்

**அபிலாஷா பராக்,** ஹரியானாவைச் சேர்ந்த இந்திய ராணுவ அதிகாரியாவார். சென்னை அதிகாரிகள் பயிற்சிக் கழகத்தில் பயிற்சி பெற்றுள்ள இவர், 2022இல் இந்திய ராணுவத்தில் முதல் பெண் போர் விமானி என்ற பெருமையை பெற்றுள்ளார். மகாராஷ்டிராவின் நாசிக்கில் உள்ள போர் ராணுவ விமானப் பயிற்சிப் பள்ளியில் தனது ஒரு வருடப் பயிற்சியை வெற்றிகரமாக முடித்துள்ளார்.
# அபிலாஷா பராக்

## ஆரம்ப கால வாழ்க்கை

பராக், அரியானாவை சேர்ந்த ஓய்வு பெற்ற கர்னல் எஸ் ஓம் சிங்கின் மகளாவார். தில்லி தொழில்நுட்பப் பல்கலைக்கழகத்தில் மின்னணு மற்றும் தகவல் தொடர்பு பொறியியல் பிரிவில் 2016 ஆம் ஆண்டில் தனது பொறியாளர் பட்டப்படிப்பை முடித்துள்ள அபிலாஷா, இந்திய விமானப்படையில் பல்வேறு பெருமைகளையும் சாதனைகளையும் படைத்துள்ளார். செப்டம்பர் 2018 இல் ராணுவ விமானப் பாதுகாப்புப் படையில் பணியமர்த்தப்பட்டார்.
# அனுஷ்கா சிங் (தொலைக்காட்சி நடிகை)

**அனுஷ்கா சிங்** (பிறப்பு 9 நவம்பர் 1964) இந்தியாவைச் சேர்ந்த விளம்பர நடிகையும், தொலைக்காட்சி நாடக நடிகையாவார். இந்தித் திரைப்பட துறையில் வெளியான பல்வேறு தொலைக்காட்சி தொடர்கள் மற்றும் இந்தி குறும்படங்களில் நடித்து வருகிறார்.
# அனுஷ்கா சிங் (தொலைக்காட்சி நடிகை)

## தொலைக்காட்சி

| 2007 | *ஆஹாத்* | சலோனியின் சகா (எபிசோட் 1) |
| --- | --- | --- |
| அமிர்தா (எபிசோட் 11) |  |  |
| ரியா (எபிசோட் 16) |  |  |
| 2007 | *சி.ஐ.டி* | கார்த்திகை (பாகம் 478) |
| அத்தியாயம் 488 |  |  |
| 2008 | அத்தியாயம் 504 |  |
| 2010 - 2011 | *மாதா கி சௌகி* | சவிதா விஷ்ணு நாராயண் |
| 2012–2016 | *சவ்தான் இந்தியா* | அமன்தீப் கவுர் (எபிசோட் 65 & எபிசோட் 66) |
| உமா தேவி (எபிசோட் 41) |  |  |
| அர்ச்சனா அரவிந்த் குப்தா (எபிசோட் 182) |  |  |
| சுமன் (எபிசோட் 763) |  |  |
| ஷ்ரத்தா ஷர்மா (எபிசோட் 1352) |  |  |
| மனிஷா (எபிசோட் 1561) |  |  |
| ஷில்பி (எபிசோட் 1628) |  |  |
| அமித்தின் மனைவி (எபிசோட் 1694) |  |  |
| டாக்டர் மது (எபிசோட் 1776) |  |  |
| 2013 | *அர்ஜுன்* | புஷ்பா சாப்ரியா (எபிசோட் 85) |
| *டெவோன் கே தேவ்.* *.* *.* *மகாதேவ்* | சுமித்ரா |  |
| 2014 | *குஸ்டாக் தில்* | அதிதி |
| *குபூல் ஹை* | முனிஷா |  |
| 2015 | *குற்ற ரோந்து* | மீனாட்சி சுஷாந்த் நிகம் (எபிசோட் 520) |
| 2017 | *கங்கா* | ரியா ஜா |
# கல்லாரல்

## விளக்கம்

கல்லாரல் என்பது ஒரு பெரிய நீளமான மீன் ஆகும். இது இடுப்பு துடுப்புகள் இல்லாமல் பாம்பு போன்ற உடலைக் கொண்டுள்ளது. அதன் குத, முதுகு துடுப்புகள் நீளமானவை. அவை வால் துடுப்புடன் இணைக்கப்பட்டுள்ளன. முதுகுத் துடுப்புக்கு முன்னால் ஏராளமான முள்தொடர்கள் உள்ளன. இந்த மீன்களின் பின்புறம் அடர் பழுப்பு நிறத்திலும், தலை வெள்ளி பழுப்பு நிறத்திலும் இருக்கும். உடலின் நிறம் மங்கிய பழுப்பு நிறத்திலும், வயிறு லேசான பழுப்பு நிறத்தில் இருக்கும். உடலில் பழுப்பு நிற வட்ட வடிவக் குறிகள் இருக்கலாம். உடலில் ஒன்று முதல் மூன்று கரிய நீளமான ஜிக்ஜாக் கோடுகள் உள்ளன. அவை உடலின் மூன்றில் இரண்டு பங்குக்கு ஒரு தனித்துவமான வலைப்பின்னல் போன்ற வடிவத்துடன் இணைந்துள்ளன. கண்களில் பழுப்பு நிற கோடுகள் பக்கவாட்டில் செல்கின்றன.
# பெண்ணிய பெரும்பான்மை அறக்கட்டளை

**பெண்ணிய பெரும்பான்மை அறக்கட்டளை** (*Feminist Majority Foundation*) என்பது வர்ஜீனியாவின் ஆர்லிங்டன் கவுண்டியை தலைமையிடமாகக் கொண்ட ஒரு இலாப நோக்கற்ற அமைப்பாகும். இதன் நோக்கம் அறப் போராட்டம் , பெண்களின் சக்தி, சமத்துவம் மற்றும் பொருளாதார மேம்பாட்டை முன்னெடுப்பதாகும். பெண்ணிய பெரும்பான்மை என்ற பெயர் 1986 நியூஸ்வீக் / கேலப் பொதுக் கருத்துக் கணிப்பில் இருந்து வந்தது, இதில் 56 சதவீத அமெரிக்கப் பெண்கள் பெண்ணியவாதிகளாகத் தங்களை அடையாளப்படுத்திக் கொண்டனர். இதன் தலைவர் மற்றும் நிறுவனர்களில் ஒருவரான எலினோர் ஸ்மீல், வாக்கெடுப்பின் முடிவுகளை பிரதிபலிக்கும் வகையில் பெயரைத் தேர்ந்தெடுத்தார், இது பெரும்பான்மையான பெண்கள் பெண்ணியவாதிகள் என்பதைக் குறிக்கிறது.
# பெண்ணிய பெரும்பான்மை அறக்கட்டளை

## வரலாறு மற்றும் கட்டமைப்பு

இந்த அறக்கட்டளை, வரி விலக்கு பெற்றுள்ள இலாப நோக்கற்ற அமைப்பாக உள்ளது.மேலும், ஆராய்ச்சி மற்றும் கல்வி அமைப்பு மற்றும் *எம்எஸ்.* இதழின் வெளியீட்டாளராக இந்த அமைப்பின் உறுப்பினர்கள் உள்ளனர். 1987 இல் எலினோர் ஸ்மீல், பெக் யோர்கின், கேத்தரின் ஸ்பில்லர், டோனி கராபில்லோ மற்றும் ஜூடித் மெயூலி ஆகியோரால் இந்த அறக்கட்டளை நிறுவப்பட்டது. இது வாசிங்டன், டி. சி. மற்றும் லாஸ் ஏஞ்சலஸ் ஆகிய இடங்களில் அலுவலகங்களைக் கொண்டுள்ளது. இதன் தலைமை இடமாக பெக் யார்க்கின் உள்ளது.  
இந்த அறக்கட்டளை, 2001 இல் *எம்.எஸ். பத்திரிகையின்* வெளியீட்டாளராக ஆனது, இது, ஒரு இலாப நோக்கற்ற அமைப்பாக மாறுவதற்கு இந்த பத்திரிகையை ஆதரித்தது. 1972 ஆம் ஆண்டு அரசியல் ஆர்வலரும் பெண்ணியவாதியுமான குளோரியா ஸ்டெய்னெம் இணைந்து நிறுவிய எம்.எஸ். பத்திரிகை, அமெரிக்காவிலும் வெளிநாட்டிலும் உள்ள பெண்களின் நிலைமைகள் குறித்த கட்டுரைகளை வெளியிடுகிறது. மேலும், இது பெண்களால் தயாரிக்கப்பட்ட பெண்கள் இதழாகும் .  
இந்த அறக்கட்டளை, உள்நாட்டிலும் வெளிநாட்டிலும் பெண்களின் உடல்நலம் மற்றும் இனப்பெருக்க உரிமைகள் தொடர்பான பல பிரச்சாரங்கள் மற்றும் திட்டங்களைக் கொண்டுள்ளது.  
- தேசிய மருத்துவ அணுகல் திட்டம்
- பெண்களின் ஆரோக்கியத்திற்கான பிரச்சாரம்
- பெண்ணிய வளாகம் (தேர்வுகள் வளாக தலைமைத்துவ திட்டம்)
- உலகளாவிய இனப்பெருக்க உரிமைகள் பிரச்சாரம்
- ஆப்கான் பெண்கள் மற்றும் பெண்களுக்கான பிரச்சாரம்
- அவசர கருத்தடை முயற்சி
- பெண்கள் மற்றும் காவல்துறைக்கான தேசிய மையம்
- கல்வி சமபங்கு திட்டம்
- ராக் ஃபார் சாய்ஸ்
# பெண்ணிய பெரும்பான்மை அறக்கட்டளை

## நிறுவன காலவரிசை

- 1989-92 இன் போது, இந்த அமைப்பு 'பெண்மைமயமாக்கல்' பிரச்சாரத்தை நடத்தியது, முன்னெப்போதும் இல்லாத அளவுக்கு பெண்களை பொது அலுவலகத்திற்குச் சேர்த்தது. இதன் விளைவாக 1992 இல் ஐக்கிய அமெரிக்கப் பேரவையில் பெண்களின் பிரதிநிதித்துவம் இரட்டிப்பாக்கப்பட்டது.
- 1992 இல், அயோவா சம உரிமைகள் திருத்தத்திற்கான ஆதரவைப் பெற இந்த அமைப்பு உதவியது, 1996 இல், கலிபோர்னியாவில் எதிர்ப்பு (தலைகீழ்) பாகுபாடு வாக்குச் சீட்டு நடவடிக்கையை எதிர்கொள்ள உதவியது.
- 2004 ஆம் ஆண்டில், பெண்ணியப் பெரும்பான்மையானது " மார்ச் ஃபார் வுமன்ஸ் லைவ்ஸ் " இன் ஐந்து முக்கிய அமைப்பாளர்களில் ஒருவராக இருந்தது, இது இனப்பெருக்க உரிமைகளுக்கு ஆதரவாக 1.15 மில்லியனுக்கும் அதிகமான பெண்கள் மற்றும் ஆண்களை வாஷிங்டன். டி.சி. க்கு அழைத்து வந்தது.
- 2006 ஆம் ஆண்டில், மிச்சிகனில் பாரபட்சத்திற்கு எதிரான வாக்குச்சீட்டு நடவடிக்கையை (மிச்சிகன் சிவில் உரிமைகள் முன்முயற்சி, இது 2006 இல் நிறைவேற்றப்பட்டது. மேலும் 2014 இல் உச்ச நீதிமன்றத்தால் உறுதி செய்யப்பட்டது) தெற்கு டகோட்டாவில் ஒரு மாநில கருக்கலைப்பு தடையை ரத்து செய்ய ஒரு வாக்குச் சீட்டு முயற்சியை நிறைவேற்ற இந்த அமைப்பு தோல்வியடைந்தது.
- 2013 ஆம் ஆண்டு மார்ச் 23 மற்றும் 24 ஆம் தேதிகளில், எஃப்எம்எஃப் அதன் 9வது வருடாந்திர தேசிய இளம் பெண்ணிய தலைமைத்துவ மாநாட்டை ஆர்லிங்டன், வர்ஜீனியாவில் நடத்தியது, டோலோரஸ் ஹுர்டா (தலைவர், டோலோரஸ் ஹுர்டா அறக்கட்டளை/இணை நிறுவனர் ஐக்கிய பண்ணை தொழிலாளர்கள்) போன்ற பேச்சாளர்களுடன்., மோர்கன் ரிச்சர்ட்சன் , மோனிகா சிம்ப்சன் , இவானா கோன்சலஸ் ஆகியோர் கலந்து கொண்டனர்.
# தேயுடா (நாட்டுப்புற இசை)

**தேயுடா** (*Deuda*) அல்லது தேயுடா கேல் என்பது நேபாள நாட்டுப்புற நடனத்தின் ஒரு வகையாகும். இது நேபாளத்தின் தூரமேற்கு பிரதேசம் மற்றும் கர்னாலி மாகாணங்களிலும், இந்தியாவின் உத்தராகண்டம் மாநிலத்தின் குமாவுன் பிரிவிலும் நிகழ்த்தப்படுகிறது. இது கௌரா போன்ற பல்வேறு பண்டிகைகளின் போது நிகழ்த்தப்படுகிறது. ஒருவரது கைகளை ஒருவர் பிடித்துக் கொண்டு ஒரு வட்டமாக நின்றுகொண்டு டியூடா பாடல்களைப் பாடி நடனம் ஆடுகின்றனர். இது கர்னாலி மாகாணத்தின் கலாச்சார பாரம்பரியத்தின் ஒரு பகுதியாக கருதப்படுகிறது.  
டெய்லேக், கலிகோட், சூம்லா, அச்சாம், பஜாங், டோட்டி, டடேல்துரா, பைத்தடி, பாசூரா மற்றும் தார்ச்சுலா போன்ற பாடல்களில் தேயுடா பாடல்கள் மிகவும் பிரபலமானவை . இது ஆண் மற்றும் பெண் குழுவால் பாடப்படுகிறது. இது கௌர பர்வா போன்ற விருந்துகள் மற்றும் பண்டிகைகளின் போது நிகழ்த்தப்படுகிறது.
# தேயுடா (நாட்டுப்புற இசை)

## சொற்பிறப்பியல் மற்றும் வரலாறு

தேயுடா என்ற வார்த்தைக்கு சாய்ந்த அல்லது வளைந்த என்று பொருள். நடனத்தின் போது கால்கள் சாய்ந்த விதத்தில் நகர்த்தப்படுவதால் இவ்வாறு அழைக்கப்படுகிறது. நடனத்தின் போது பாடப்படும் பாடல் ஒரு பறவையின் பெயரால் *நயாவுலி* என்றும் அழைக்கப்படுகிறது. ஜாஜர்கோட் மாவட்டத்தில் இந்த நடனம் *தாச்சா* என்று அழைக்கப்படுகிறது.  
இந்த நடன வடிவம் சூம்லா மாவட்டத்தின் சிஞ்சா பள்ளத்தாக்கில் உள்ள பழமையான கச மல்ல இராச்சியத்தில் தோன்றியதாக கூறப்படுகிறது. நடனம் பின்னர் பள்ளத்தாக்கின் அண்டை பகுதிகளில் பரவியது.  
ஆண்களும் பெண்களும் ஒரு குழுவை உருவாக்கி, ஒரு வட்டத்தில் நடனமாடும்போது கைகளைப் பிடித்துக் கொள்கிறார்கள். எந்த இசைக்கருவியும் இல்லாமல் பாடல் பாடப்படுகிறது. தொலைதூர-மேற்கு மற்றும் மத்திய-மேற்கு பகுதிகளில் பேசப்படுகின்ற காஸ் மொழியில் தேயுடா பாடல்கள் உள்ளன. பாடலின் வசனம் ஆண்/பெண் குழுவின் கேள்விக்கும் எதிர் குழுவின் பதிலுக்கும் இடையில் மாறி மாறி வருகிறது. *தாடி பாக்கா*, *ரட்டேரி*, *ஹட்கேயுலி* மற்றும் *தாமரி* போன்ற பல துணை வகைகள் தேயுடாவில் உள்ளன.
# தேயுடா (நாட்டுப்புற இசை)

## சொற்பிறப்பியல் மற்றும் வரலாறு

### பாடல்

தேயுடா நடனப் பாடல் நாட்டுப்புற வசனத்தில் பாடப்படுகிறது. எழுத்தின் கட்டமைப்பைப் பொறுத்தவரை, இது ஒரு வரிசையில் 14 எழுத்துக்களைக் கொண்டுள்ளது. இந்நிகழ்ச்சியின் போது பாடப்படும் பாடல்கள் அரசியல், சமூகம், உள்நாட்டு, காதல் போன்ற பல்வேறு வகைகளாக உள்ளது. பாடல் வரிகள் பாடல் மற்றும் தாள இயற்கையில் உள்ளன. சில பாடல் வரிகளில் கடந்த காலத்தில் நேபாள மக்களின் வீரம் பற்றிய விளக்கம் போன்ற வரலாற்று கூறுகளும் இருக்கலாம் என்று கருதப்படுகிறது.
# கண்ட பேரண்ட பட்சி வாகனம்

**கண்ட பேரண்ட பட்சி வாகனம்** என்பது திருவிழாக்களின் பொழுது உற்சவ இந்துக் கடவுள்கள் எழுந்தருளும் வாகனங்களில் ஒன்றாகும். இதனை இருதலைப்புள் வாகனம் என்றும் அழைக்கலாம். இந்து சமய புராணங்களிபடி திருமாலின் வாகனம் ஆகும்.
# கண்ட பேரண்ட பட்சி வாகனம்

## வாகன தத்துவம்

திருமால் இரணியன் எனும் அரக்கனை கொல்ல நரசிம்ம வடிவெடுத்து அழித்தார். சிங்க முகமும் மனித உடலும் கொண்ட நரசிம்மர் உக்கிரம் குறையாமல் பலரை கொன்றார். அதனால் தேவர்கள் சிவபெருமானிடம் முறையிட நரசிம்மரை அழிக்க சரபம் எனும் பறவையாக வடிவெடுத்து அழித்தார்.  
சரபேசுவரர் எட்டு கால்களும், இரண்டு முகங்களும், நான்கு கைகளும், மிகக்கூரிய நகங்களும், உடலின் இருபுறங்களில் இறக்கைகளும், சிங்கத்தினைப் போல் நீண்ட வாலும், கருடனைப் போன்ற மூக்கும், யானையைப் போன்ற கண்களும், கோரப் பற்களும், யாளியைப் போன்ற உருவமும் உடையவராக நம்பப்படுகிறார்.சிவபெருமானின் சரப வடிவினை சரபேஸ்வரர் என வழிபடுகின்றனர்.  
சைவ வைணவ தர்க்க மோதல்களால் சரபேஸ்வரை அழிக்க திருமால் இருதலைப்புள்ளாக வடிவெடுத்து சரபேஸ்வரருடன் சண்டையிட்டு வென்றதாக நூல்களில் எழுதப்பட்டன.  
இருதலைப் புள்ளானது, கரிய உடலும், இரண்டு தலைகளும் அலகுகளில் பற்கள் கொண்ட பெரிய பறவையாக சித்தரிக்கப்படுகிறது. யானையையே அலகால் தூக்கிச் சென்று உண்ணும் அளவிற்கு பெரிய அளவிலான பறவையாகவும், வலிமையான பறவையாகவும் சித்தரிக்கப்பட்டுள்ளது.
# கண்ட பேரண்ட பட்சி வாகனம்

## கோயில்களில் உலா நாட்கள்

- மன்னார்குடி ஸ்ரீ ராஜகோபாலசாமி பங்குனி திருவிழா ஆறாம் நாள் திருவிழாவில் கண்ட பேரண்ட பட்சி வாகனத்தில் உலா வருகிறார்.
# கண்ட பேரண்ட பட்சி வாகனம்

## இவற்றையும் காண்க

- கருட வாகனம்
- தாரகாசுர வாகனம்
- பரங்கி நாற்காலி வாகனம்
- புருசா மிருக வாகனம்
# மடிக்கேரி தசரா

**மடிக்கேரி தசரா** (*Madikeri Dasara*) என்பது இந்திய மாநிலமான கருநாடகாவில் உள்ள மடிக்கேரி நகரில் கொண்டாடப்படுகிறது. இதற்கு நூறு ஆண்டுகளுக்கும் மேலான வரலாறு உண்டு. மடிகேரி தசரா என்பது பத்து நாள் கொண்டாட்டமாகும், இது 4 கரகங்கள் மற்றும் 10 மண்டபங்களால் அலங்கரிக்கப்பட்டுள்ளது. இது சூரர்களால் (தெய்வம்) அசுரர்களை கொன்றதை சித்தரிக்கிறது. மடிகேரி தசராவுக்கான ஏற்பாடுகள் 3 மாதங்களுக்கு முன்பே தொடங்கிவிடும். இந்த கொண்டாட்டத்திற்கான பெரும்பகுதி தொகை குடகு மக்களிடம் இருந்து வசூலிக்கப்படுகிறது . இந்த 10 மண்டப அமைப்பாளார்களின் குழுவிலும் 50 முதல் 100 பேர் வரை உறுப்பினர்களாக உள்ளனர். ஒவ்வொரு மண்டபமும் 8 முதல் 15 அடி உயரமுள்ள சிலைகளைக் கொண்டுள்ளது. இது ஒரு விளக்குப் பலகையின் முன்புறத்தில் அமைக்கப்பட்டுள்ளது. மண்டபம் கட்டுவதற்கு 10 இலட்சம் முதல் 20 இலட்சம் வரை செலவாகும் என்று கணக்கிடப்படுகிறது.
# மடிக்கேரி தசரா

## வரலாறு

மடிகேரி மக்கள் பல ஆண்டுகளுக்கு முன்பு நோயால் பாதிக்கப்பட்டதாக நாட்டுப்புறக் கதைகள் கூறுகின்றன. அப்போது மடிகேரி மன்னர் மாரியம்மன் திருவிழாவை தொடங்க முடிவு செய்தார். அப்போதிலிருந்து, மாரியம்மன் திருவிழா கொண்டாடப்பட்டதாக கூறப்படுகிறது. மகாளய அமாவாசைக்கு மறுநாள் திருவிழா தொடங்குகிறது. எனவே தசரா நான்கு கரகங்களுடன் தொடங்குகிறது.  
மைசூரு தசராவுக்குப் பிறகு இந்தியாவில் நடைபெறும் இரண்டாவது மிகப் பிரபலமான தசரா விழா இதுவாகும்.
# மடிக்கேரி தசரா

## மடிக்கேரி தசராவில் கரகா

இந்த ஊரில் 4 மாரியம்மன் கோவில்கள் உள்ளன: அவை முறையே, தண்டின மாரியம்மன், காஞ்சி காமாட்சியம்மன், குண்டூருமோட்டே ஸ்ரீ சவுட்டி மாரியம்மன் மற்றும் கோட்டை மாரியம்மன் ஆகும். இந்த மாரியம்மன் கோயில்கள் ஒவ்வொன்றிலும் நவராத்திரியின் முதல் நாளில் தொடங்கும் கரகம் உள்ளது. இந்த நான்கு கரகங்களும் நகரத்தின் "சக்தி தேவதைகளை" குறிக்கின்றன. அனைத்து கோவில்களும் மின்விளக்குகளால் அலங்கரிக்கப்பட்டு, இந்த 10 நாட்களில் மடிகேரி முழுவதும் அழகாக காட்சியளிக்கும். கரகம் என்றால் குடம் போன்ற ஒரு பாத்திரத்தில், அரிசி, 9 வகையான நவ தானியங்கள், புனித நீர் நிரப்பப்படுகிறது. இதை விரதம் மேற்கொள்ளும் பக்தர்களின் தலைமேல் வைக்கப்ப்ட்டு எடுத்துச் செல்லப்படுகிறது. இந்த கரகங்கள் கவர்ச்சியாக அலங்கரிக்கப்பட்டுகின்றது. இந்த கரகங்கள் தசராவின் 5 நாட்களுக்கு மடிகேரி மற்றும் அதன் சுற்றுப்புறங்களில் வலம் வரும் . மேலும் இவை மடிகேரியில் வாழும் பக்தர்களால் அர்ப்பணிக்கப்படுகின்றன.
# ஹேமா சீனிவாசன்

**ஹேமா சீனிவாசன்** (பிறப்பு 1959) இந்தியாவைச் சேர்ந்த கணிதவியலாளரும், பரிமாற்ற இயற்கணிதம் மற்றும் இயற்கணித வடிவவியலில் நிபுணத்துவம் பெற்றவருமாவார். தற்போது, மிசோரி பல்கலைக்கழகத்தில் கணிதப் பேராசிரியராக பணியாற்றி வருகிறார்.  
ஹேமா 1975 ஆம் ஆண்டு தொடங்கி இந்தியாவில் தேசிய அறிவியல் திறமையாளராக இருந்துள்ளார். முன்னதாக பம்பாய் பல்கலைக்கழகத்தில் கணிதத்தில் இளங்கலை ஆனர்ஸ் பட்டம் பெற்றுள்ள இவர், 1978 ஆம் ஆண்டு கணிதத்திற்கான கியா பரிசையும், 1982 ஆம் ஆண்டு இந்தியானா பல்கலைக்கழகம் ப்ளூமிங்டனில் இருந்து முதுகலை பட்டத்தையும் பெற்றுள்ளார். 1986 ஆம் ஆண்டுபிராண்டீஸ் பல்கலைக்கழகத்தில் கணிதத்தில் முனைவர் ஆய்வையும் முடித்துள்ளார். *சில நியமனத் தீர்மானங்களில் பெருக்கல் கட்டமைப்புகள்* என்ற தலைப்பில் ஆய்வு செய்து எழுதப்பட்ட இவரது முனைவர் ஆய்வு கட்டுரையானது, டேவிட் புக்ஸ்பாம் ஆல் கவனிக்கப்பட்டு மேற்பார்வையிட்டுள்ளது.}} 1986 ஆண்டு முதல் 1988 ஆண்டு வரை மிச்சிகன் ஸ்டேட் யுனிவர்சிட்டியில் வருகை பேராசிரியராகவும், 1988 ஆண்டு முதல் 1989 ஆண்டு வரை பர்டூ பல்கலைக்கழக ஆராய்ச்சி உதவிப் பேராசிரியராகவும் பணிபுரிந்த பிறகு, 1989 ஆண்டில் மிசோரி பல்கலைக்கழகத்தில் கணித பாடப்பிரிவில் உதவிப் பேராசிரியராகச் சேர்ந்தார். மேலும் தற்போது கணித மாணவர் பிரிவில் பெண்களுக்கான சங்கத்தின் ஆசிரிய ஆலோசகராக பணியாற்றி வருகிறார்.  
"இயற்கணித மற்றும் இயற்கணித வடிவவியலுக்கான பங்களிப்புகள், வழிகாட்டுதல் மற்றும் கணித சமூகத்திற்கான சேவைக்காக" தேர்ந்தெடுக்கப்பட்ட 2018 ஆம் ஆண்டு அமெரிக்க கணிதவியல் சங்கத்தின் உறுப்பினராகவும், ஹேமா இருந்து வருகிறார்.